CELEX: 32012D0348
Language: el
Date: 2012-06-18 00:00:00
Title: 2012/348/ΕΕ: Απόφαση του Συμβουλίου, της 18ης Ιουνίου 2012 , σχετικά με τη θέση που πρέπει να λάβει η Ευρωπαϊκή Ένωση στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά την προσαρμογή στην τεχνική πρόοδο των κανονισμών αριθ. 11, 13H, 30, 44, 49, 54, 64, 101, 106 και 121 και την προσαρμογή στην τεχνική πρόοδο του παγκόσμιου τεχνικού κανονισμού αριθ. 1 όσον αφορά τις κλειδαριές θυρών και τα εξαρτήματα συγκράτησης θυρών της Οικονομικής Επιτροπής των Ηνωμένων Εθνών για την Ευρώπη

3.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/1
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 18ης Ιουνίου 2012
   σχετικά με τη θέση που πρέπει να λάβει η Ευρωπαϊκή Ένωση στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά την προσαρμογή στην τεχνική πρόοδο των κανονισμών αριθ. 11, 13H, 30, 44, 49, 54, 64, 101, 106 και 121 και την προσαρμογή στην τεχνική πρόοδο του παγκόσμιου τεχνικού κανονισμού αριθ. 1 όσον αφορά τις κλειδαριές θυρών και τα εξαρτήματα συγκράτησης θυρών της Οικονομικής Επιτροπής των Ηνωμένων Εθνών για την Ευρώπη
   (2012/348/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 και το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Σύμφωνα με την απόφαση 97/836/ΕΚ του Συμβουλίου (1), η Κοινότητα προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).
            
         
               (2)
            
            
               Σύμφωνα με την απόφαση 2000/125/ΕΚ του Συμβουλίου (2), η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»).
            
         
               (3)
            
            
               Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (Οδηγία-πλαίσιο) (3) αντικατέστησε τα συστήματα έγκρισης των κρατών μελών με μια ενωσιακή διαδικασία έγκρισης, ορίζοντας ένα εναρμονισμένο πλαίσιο το οποίο περιλαμβάνει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις ιδιαίτερες τεχνικές ενότητες των οχημάτων. Η εν λόγω οδηγία ενσωμάτωσε τους κανονισμούς της ΟΕΕ/ΗΕ στο σύστημα έγκρισης τύπου οχημάτων της ΕΕ, είτε ως απαιτήσεις για την έγκριση τύπου, είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της οδηγίας 2007/46/ΕΚ, οι κανονισμοί της ΟΕΕ/ΗΕ αντικαθιστούν όλο και περισσότερο την ενωσιακή νομοθεσία στο πλαίσιο της έγκρισης τύπου οχημάτων στην ΕΕ.
            
         
               (4)
            
            
               Με βάση την εμπειρία και τις τεχνικές εξελίξεις, είναι ανάγκη να προσαρμοστούν οι απαιτήσεις που αφορούν ορισμένα στοιχεία ή χαρακτηριστικά που καλύπτονται από τους κανονισμούς αριθ. 11, 13H, 30, 44, 49, 54, 64, 101, 106 και 121 και τον παγκόσμιο τεχνικό κανονισμό αριθ. 1 της ΟΕΕ/ΗΕ.
            
         
               (5)
            
            
               Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της συμφωνίας του 1998 όσον αφορά τις τροποποιήσεις που πρόκειται να γίνουν στις προαναφερόμενες πράξεις της ΟΕΕ/ΗΕ.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της τεχνικής επιτροπής «Μηχανοκίνητα Οχήματα»,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της συμφωνίας του 1998, από τις 25 έως τις 29 Ιουνίου 2012 είναι να ψηφίσει υπέρ των προτεινόμενων τροποποιήσεων που παρατίθενται στο παράρτημα.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.
   
      Λουξεμβούργο, 18 Ιουνίου 2012.
      
         
            Για το Συμβούλιο
         
         
            Η Πρόεδρος
         
         M. GJERSKOV
      
   
   
      (1)  ΕΕ L 346 της 17.12.1997, σ. 78.
   
      (2)  ΕΕ L 35 της 10.2.2000, σ. 12.
   
      (3)  ΕΕ L 263 της 9.10.2007, σ. 1.
   
      ΠΑΡΑΡΤΗΜΑ
      
         Κατάλογος που αναφέρεται στο άρθρο 1
      
      
                  Πρόταση προσθήκης 3 στη σειρά 03 των τροποποιήσεων του κανονισμού αριθ. 11 (Μάνδαλα και γιγγλυμοί θυρών)
               
               
                  ECE/TRANS/WP.29/2012/41
               
            
                  Πρόταση προσθήκης 14 στον κανονισμό αριθ. 13-Η (Φρένα οχημάτων Μ1 και Ν1)
               
               
                  ECE/TRANS/WP.29/2012/47
               
            
                  Πρόταση προσθήκης 17 στη σειρά 02 των τροποποιήσεων του κανονισμού αριθ. 30 (Επίσωτρα για επιβατικά οχήματα και τα ρυμουλκούμενά τους)
               
               
                  ECE/TRANS/WP.29/2012/48
               
            
                  Πρόταση προσθήκης 5 στη σειρά 04 των τροποποιήσεων του κανονισμού αριθ. 44 (Συστήματα συγκράτησης παιδιών)
               
               
                  ECE/TRANS/WP.29/2012/44
               
            
                  Πρόταση για τη σειρά 06 των τροποποιήσεων του κανονισμού αριθ. 49 των ΗΕ [Εκπομπές από κινητήρες ανάφλεξης με συμπίεση και κινητήρες επιβαλλόμενης ανάφλεξης (φυσικού αερίου και υγραερίου)]
               
               
                  ECE/TRANS/WP.29/2012/45
               
            
                  Πρόταση προσθήκης 18 στον κανονισμό αριθ. 54 (Επίσωτρα για επαγγελματικά οχήματα και τα ρυμουλκούμενά τους)
               
               
                  ECE/TRANS/WP.29/2012/49
               
            
                  Πρόταση διορθωτικού 3 στην αναθεώρηση αριθ. 2 του κανονισμού αριθ. 54 (Επίσωτρα για επαγγελματικά οχήματα και τα ρυμουλκούμενά τους)
               
               
                  ECE/TRANS/WP.29/2012/52
               
            
                  Πρόταση προσθήκης 2 στη σειρά 02 των τροποποιήσεων του κανονισμού αριθ. 64 (Εφεδρική μονάδα προσωρινής χρήσης, ελαστικά τύπου «run flat», σύστημα τύπου «run flat» και σύστημα παρακολούθησης της πίεσης των ελαστικών)
               
               
                  ECE/TRANS/WP.29/2012/50
               
            
                  Πρόταση προσθήκης 1 στη σειρά 01 των τροποποιήσεων του κανονισμού αριθ. 101 (Εκπομπές CO2/κατανάλωση καυσίμου)
               
               
                  ECE/TRANS/WP.29/2012/46
               
            
                  Πρόταση προσθήκης 9 στον κανονισμό αριθ. 106 (Επίσωτρα για γεωργικά οχήματα)
               
               
                  ECE/TRANS/WP.29/2012/51
               
            
                  Πρόταση για τη σειρά 01 των τροποποιήσεων του κανονισμού αριθ. 121 (Αναγνώριση χειριστηρίων, ενδεικτικών λυχνιών και δεικτών)
               
               
                  ECE/TRANS/WP.29/2012/30
               
            
                  Πρόταση τροποποίησης 1 στον παγκόσμιο τεχνικό κανονισμό αριθ. 1 (Κλειδαριές θυρών και εξαρτήματα συγκράτησης θυρών)
               
               
                  ECE/TRANS/WP.29/2012/56
                  ECE/TRANS/WP.29/2012/57
                  ECE/TRANS/WP.29/2012/AC.3/18